

**Στα γραφεία του ΚΟΑ αντιπροσωπεία της Κυπριακής Ομοσπονδίας Τζούντο**

Αντιπροσωπεία της Κυπριακής Ομοσπονδίας Τζούντο επισκέφτηκε τα γραφεία του Κυπριακού Οργανισμού Αθλητισμού και είχε συνάντηση με τον Πρόεδρο του ΚΟΑ Ανδρέα Μιχαηλίδη και το μέλος του ΔΣ ΚΟΑ Σωτήρη Αδάμου.

Συγκεκριμένα στα γραφεία του ΚΟΑ βρέθηκαν ο τεχνικός διευθυντής της Ομοσπονδίας Χρίστος Χριστοδουλίδης και οι τζουντόκα Γιώργος Μπαλαρτζισβίλι, Πέτρος Χριστοδουλίδης και Οδυσσέας Γεωργάκης. Ο Ανδρέας Μιχαηλίδης συνεχάρη τους αθλητές για τις σπουδαίες επιτυχίες τους στους πρόσφατους Κοινοπολιτειακούς Αγώνες και ιδιαίτερα τον Γιώργο Μπαλαρτζισβίλι που κατέκτησε το χρυσό μετάλλιο στην κατηγορία των 66 κιλών. Στη συνάντηση συζητήθηκαν θέματα που απασχολούν την προετοιμασία των αθλητών.